stanford-oval/wikipedia huggingface dataset:
Vidianó
Viljely ja valmistaminen

Vidianó on sekä lähtöisin että pääasiallinen lajike erityisesti Réthymnon seudulla, mutta nykyisin uusia viljelyksiä on levinnyt muualle Kreetaan ja myös Manner-Kreikkaan. Lisäksi rajallisesti sen viinitarhoja löytyy myös Iraklion lähialueilla, Kreetan viininvalmistuksen sydämessä, jossa 70% saaren viineistä tuotetaan. Mm. Lyrarakis, yksi Kreetan tärkeimmistä viinintuottajista, viljelee Vidianóa savisella maaperällä vuorenrinteillä 600–610 metrin korkeudessa merenpinnan yläpuolella sijaitsevissa viinitarhoissa, joissa se on sopeutunut Välimeren itäosan niin lämpimään kuin viileään ilmastoon. Sillä on kohtalainen kuivuuskestävyys ja herkkyys erittäin korkeille kesälämpötiloille. Tämä lajike suosii kuivaa, kalkkipitoista, hedelmällisyydeltään ja mekaanisilta ominaisuuksiltaan keskitason maaperää ja mm. Dafnésin seudun viiniviljelijät pitävät jokseenkin huonompaan maahan istutettua Vidianóa parhaimpana. Kasvukausi alkaa maaliskuun lopulla ja sato kypsyy syyskuun puoliväliin mennessä, mutta Dafnésin seuduilla sen voi korjata elokuun ja syyskuun vaihteessa. Ensimmäiset vuodet viiniköynnös aloittaa runsasantisena, mutta sen kasvaessa sadot tasapainottuvat pienempien parissa ja yltävät enää huonosti korkeisiin määriin. Viinivalmistuksessa rypäleiden annetaan hajoaa 12 tunnin verran ennen välitöntä omatoimista tynnyri- tai säiliökäymistä, jonka jälkeen kypsytetään sekä säiliöissä että akaasia- tai tammitynnyreissä n. 2 kuukautta. Säiliökypsytetty Vidianó pullotetaan tammikuussa ja tynnyrin helmikuussa, mutta viininvalmistus säiliössä voi kestää kolmekin vuotta. Vaikka Vidianón todellista ikääntymisrajaa ei ole niinkään vahvistettu, uskotaan näiden olevan viinejä, joiden ikä on vähintään viisi vuotta.
Ominaisuudet

Vidianó on hermafrodiitti viinirypälelajike,  jota monet viljelevät sekaisin muiden paikallisten tai kansainvälisten lajikkeiden kanssa. Se on vastustuskykyinen härmäsienille, kohtalaisen herkkä harmaahomeelle ja varhaisessa vaiheessa keskikypsä viinirypälesato on herkkä homeelle. Kalkkipitoisessa ja kohtalaisen hedelmällisessä maaperässä köynnös tuottaa suuria rypäleitä, joilla kypsyessään on täydellinen sokeripitoisuus, hyvä happamuus pH-arvoltaan 3,22–3,35 ja kalkin aiheuttama mehun tiivistys. Jokaisessa hedelmäviiniköynnöksessä on 1–2 rypästä, suuria, noin 500 grammaa, kartiomaisia, normaalitiheydellä ja joita on vaikea leikata. Marjat ovat keskikokoisia tai suuria, elliptisiä, kullankeltaisia kohtalaisen ohuella läpinäkyvällä kuorella ja liha on pehmeää, makeaa, hieman tiivis ja sisällä on 2 keskikokoista siementä.
Viini ja sen nauttiminen

Vidianó-viinit ovat yleensä lajikeviiniä. Se on Kreetan suosittu alkoholipitoinen pöytäviini, jota pidetään enemmän kallistuvana suutuntuma kuin räjähtävän aromaattiseksi valkoviiniksi. Sillä on melonin, päärynän ja makean punaisen omenan, myös kivihedelmien kuten persikan ja aprikoosin, trooppisten sitrushedelmien ja toisinaan makeiden yrttien aromikuutta , johon yleensä tammivaikutus lisää makeita ja mausteisia aromeja. Vidianóa pidetään voimakastuoksuisempana ensimmäisen seitsemän-kymmenen kuukauden aikana. Noin kahdentoista kuukauden kuluttua aromikkuuden alkaessa vähentyä viini saa mineraalisemman luonteen laadussaan kuitenkaan häviämättä. Vidianolla on sitruunanvihreä väri, joka ajan myötä saa kellertävämmän sävyn. Viinin alkoholipitoisuus vaihtelee keskimääräisestä korkeaan, maku on hiukan kermainen, jonka viimeistelyssä on joskus kevyitä kivisiä mineraalimerkkejä. Keskimääräisestä happamammalla Vidianólla on erityisempi aromi, mutta yleensä happamuus on tuore ja pehmeänmatala ja sen verran purematon, että viinit eivät ole hohtavia.
Vidianó sopii nautittavaksi ennen ateriaa ja on myös “ruokaystävällinen” juoma grillattujen tai paistettujen kalojen ja merenelävien kanssa, valkoisessa kastikkeessa isomman salaattiannoksen tai siipikarjalihasta ruuan kanssa.
Viva Las Vegas (kappale)

| ”Viva Las Vegas” Elvis Presley |
| --- | --- | --- |

Singlen tiedot
 Albumilta: Viva Las Vegas Soundtrack
 B-puoli: ”What'd I Say”
 Julkaistu: 28. huhtikuuta 1964
 Formaatti: vinyylisingle
 Tekijä(t): Doc Pomus ja Mort Shuman
 Tyylilaji: Rock and roll, Pop
 Kesto: 02.24
 Levymerkki: RCA
muut singlet
| ”Kissin' Cousins / It Hurts Me” 1964 | ”Viva Las Vegas / What'd I Say” 1964 | ”Such a Night / Never Ending” 1964 |
Viva Las Vegas on 1964 vuoden laulu, jonka levytti Elvis Presley kirjoittajinaan Doc Pomus ja Mort Shuman hänen elokuvaansa Viva Las Vegas! varten, jonka mukana laulu asetettiin yleiseen julkaisuun vuoden päästä.
Ville Varakas

| Ville Varakas |
| --- | --- |

Henkilötiedot
Syntynyt: 13. helmikuuta 1984 (ikä 40) Helsinki, Suomi
Kansalaisuus:   Suomi
Jääkiekkoilija
Lempinimi:  Vito
Pelipaikka:  puolustaja
Maila:  vasen
Pituus:  182 cm
Paino:  85 kg
Pelaajaura
Pääsarjaura:  2003–2021
Seurat:  HIFK (SML) Pelicans (SML) HC Znojemští Orli (ČEL) HC Olomouc (Tšekki I) Sport (Mestis) KalPa (SML) Blues (SML) Växjö Lakers HC (SHL) Djurgårdens IF (SHL)
Ville Varakas (s. 13. helmikuuta 1984 Helsinki) on suomalainen entinen jääkiekkopuolustaja. Hän pelasi urallaan SM-liigaa Helsingin IFK:ssa, Pelicansissa, Kalevan Pallossa ja Espoo Bluesissa yhteensä 606 runkosarjaottelua tehopistein 42+142=184 ja 99 playoff-ottelua tehopistein 2+19=21. Varakas voitti SM-hopeaa Bluesissa vuonna 2011 sekä SM-pronssia HIFK:ssa vuosina 2004, 2018 ja 2021 ja KalPassa vuonna 2009. Hän kuului HIFK:ssa uransa neljällä viimeisellä kaudella joukkueensa kapteenistoon. Varakas pelasi myös neljä kautta Ruotsin SHL-liigassa edustaen Växjö Lakers HC:tä ja Djurgårdens IF:ää, joista Lakersissa hän voitti Ruotsin-mestaruuden vuonna 2015. Hän pelasi myös yhdellä kaudella Tšekissä. Varakas voitti myös alle 20-vuotiaiden MM-pronssia vuonna 2004.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Suomi 2004 | jääkiekko |  |
Varakas pelasi alle 20-vuotiaiden MM-kilpailuissa vuonna 2004, jolloin hän voitti pronssia.
Viva Piñata

| Viva Piñata |
| --- | --- |

Kehittäjä:  Rare (Xbox 360) Climax Group (Windows)
Julkaisija:  Microsoft Game Studios
Jakelija:  Microsoft Store
Säveltäjä:  Grant Kirkhope Steve Burke
Julkaistu:  9. marraskuuta 2006 Xbox 360 NA 9. marraskuuta 2006 AU 29. marraskuuta 2006 EU 1. joulukuuta 2006 JP 11. tammikuuta 2007 Windows NA 6. marraskuuta 2007 AU 15. marraskuuta 2007 EU 16. marraskuuta 2007 JP 25. tammikuuta 2008 
Lajityyppi:  simulaatio
Pelimuoto:  yksinpeli
Ikäluokitus:  ESRB: E PEGI: 3+
Alusta:  Xbox 360, Microsoft Windows
Jakelumuoto:  DVD
Lisää peliartikkeleitaVideopelien teemasivulla
Infobox OK  : 
Viva Piñata on Raren kehittämä ja Microsoft Game Studiosin julkaisema simulaatiopeli. Peli julkaistiin vuonna 2006 Xbox 360:lle ja seuraavana vuonna Microsoft Windowsille.
Pelissä on tarkoituksena pitää Piñata Islandilla omaa puutarhaa. Pelissä pitää kasvattaa puutarhuritasoa ja ansaita uusia kauppoja, esineitä ja Piñatoja.
Viva Piñatasta on myös tehty Nintendo DS -versio Viva Piñata: Pocket Paradise ja partypeli Viva Piñata: Party Animals. Pelille julkaistiin vuonna 2008 jatko-osa Viva Piñata: Trouble in Paradise. Viva Piñatan pohjalta on tehty animaatiosarja Eläköön Pinata.
| --- | --- |
Pelit:   Viva Piñata  Party Animals  Pocket Paradise  Trouble in Paradise 
TV-sarja:  Eläköön Pinata
Raren kehittämät videopelit
| --- | --- |
Pelisarjat:   Banjo-Kazooie  Battletoads  Conker  Donkey Kong  Perfect Dark  Killer Instinct  Sabreman  Jetpac  Viva Piñata  R.C. Pro-Am  Wizards & Warriors 
Yksittäiset pelit:   Blast Corps  GoldenEye 007  Mickey's Racing Adventure  Mickey's Speedway USA  Jet Force Gemini  Star Fox Adventures  Grabbed by the Ghoulies  Kameo: Elements of Power  It's Mr. Pants  Cobra Triangle  Snake Rattle 'n' Roll  Digger T. Rock: Legend of the Lost City
Viklot

| Viklot |
| --- | --- |
 Liro (Tringa glareola)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Limicoli
Heimo::  Kurpat Scolopacidae
Suku::  Viklot Tringa  Linnaeus, 1758
Katso myös
   Viklot Wikispeciesissä   Viklot Commonsissa 
Infobox OKNimi-testi OK: 
Viklot (Tringa) on kurppien heimoon kuuluva rantalintusuku. Viklojen sukuun kuuluu BirdLife Suomen ja ITIS:n mukaan 13 lajia.
Koko ja ulkonäkö

Vikloilla on hyvin pitkät jalat. Nokka on myös pitkä ja suora.
Vikloihin (Tringa) kuuluvat lajit

Metsäviklo (Tringa ochropus)
Amerikanmetsäviklo (Tringa solitaria)
Taigaviklo (Tringa brevipes – aiemmin Heteroscelus brevipes)
Harmaaviklo (Tringa incana – aiemmin Heteroscelus incanus)
Mustaviklo (Tringa erythropus)
Amerikanviklo (Tringa melanoleuca)
Valkoviklo (Tringa nebularia)
Preeriaviklo (Tringa semipalmata – aiemmin Catoptrophorus semipalmatus)
Keltajalkaviklo (Tringa flavipes)
Täpläviklo (Tringa guttifer)
Lampiviklo (Tringa stagnatilis)
Punajalkaviklo (Tringa totanus)
Liro (Tringa glareola)
Walter Boyce

| Walter Boyce> Henkilötiedot |
| --- | --- |
Kansalaisuus:   Kanada
WRC-ura
Aktiivivuodet:  1973–1978, 1986
Kilpailuja:  6
Maailmanmestaruuksia:  0
Voittoja:  1
Palkintosijoja:  2
Erikoiskoevoittoja:  52
MM-pisteitä:  0
Ensimmäinen kilpailu:  Press-on-Regardless Rally 1973
Ensimmäinen voitto:  Press-on-Regardless Rally 1973
Viimeinen voitto:  Press-on-Regardless Rally 1973
Viimeinen kilpailu:  Olympus-ralli 1986
Walter Boyce (s. 29. lokakuuta 1946) on kanadalainen entinen ralliautoilija. Hän ei koskaan kilpaillut Pohjois-Amerikan ulkopuolella, mutta osallistui kaikkiin kuuteen Yhdysvalloissa ja Kanadassa ajettuun rallin MM-sarjan kilpailuun. Boyce ei urallaan kerännyt yhtäkään MM-pistettä, vaikka uralle onkin kirjattu yksi voitto ja yksi kolmostila. Tämä johtuu siitä, että vuosina 1973 ja 1974 ei vielä ajettu kuljettajien MM-pisteistä, vaan ainoastaan autonvalmistajien pisteistä.
Boycen ainoa MM-voitto tuli vuoden 1973 Press-on-Regardless -rallista, joka ajettiin Yhdysvaltain Michiganissa. Huipputason eurooppalaisia kuljettajia ei ralliin tuolloin osallistunut.
Boyce on lisätty Kanadan moottoriurheilun Hall of Fameen vuonna 2003. Hän on ainoa kanadalainen, joka on voittanut FIA:n rallin MM-sarjan kilpailun urallaan. Lisäksi hän on voittanut useita Kanadan ja SCCAn kilpailuja.
Walter Buller

Sir Walter Buller
Walter Lawry Buller KCMG (9. lokakuuta 1838 Newark, Uusi-Seelanti – 19. heinäkuuta 1906 Fleet, Hampshire, Englanti) oli uusiseelantilainen lakimies ja lintutieteilijä.
Buller syntyi Newarkissa Bay of Islandsilla. Hänen isänsä oli cornwallilainen lähetyssaarnaaja, joka oli käännyttänyt tongalaiset metodisteiksi. Buller opiskeli Wesley Collegessa Aucklandissa. Vuonna 1854 perhe muutti Wellingtoniin, missä Buller ystävystyi ornitologi William Swainsonin kanssa. Vuonna 1871 hän matkusti Englantiin, josta palasi kolmen vuoden kuluttua Wellingtoniin harjoittamaan lakimiehen tointa.
Buller kirjoitti teoksen A History of the Birds of New Zealand (1872–1873, 2. painos 1887–1888), jonka kuvitti John Gerrard Keulemans. 1882 hän julkaisi Manual of the Birds of New Zealand teoksesta kansantajuisemman ja halvemman version. 1905 julkaistiin hänen Supplement to the History of the Birds of New Zealand.
Buller toimi hallituksen ministerinä vuosina 1896–1899. Sitten hän muutti Englantiin, jossa kuoli 1906.
Buller nimesi useita uusia lintulajeja: australiansuomutavi (Anas gracilis), chathamintöpökurppa (Coenocorypha pusilla), chathaminsieppo (Petroica traversi), maukenkottarainen (Aplonis mavornata) ja pystytöyhtöpingviini (Eudyptes sclateri).
Vikram (näyttelijä)

| Vikram |
| --- | --- |

Henkilötiedot
Koko nimi:  Kennedy John Victor
Syntynyt: 17. huhtikuuta 1966 (ikä 58) Madras, Madras, Intia
Ammatti:  näyttelijä, laulaja, tuottaja
Puoliso:  Shailaja Balakrishnan (vih. 1992)
Lapset:  2
Näyttelijä
Taiteilijanimet:  Vikram
Aktiivisena:  1990–
Aiheesta muualla
IMDb 
Kennedy John Victor (s. 17. huhtikuuta 1966 Madras, Madras, Intia), tunnetaan taiteilijanimellä Vikram, on intialainen näyttelijä ja playback-laulaja, joka työskentelee pääasiassa tamilinkielisessä elokuvateollisuudessa. Hän on voittanut monia palkintoja, mukaan lukien seitsemän Filmfare Awards South -palkintoa, National Film Awards -palkinnon ja neljä Tamil Nadu State Film Awards -palkintoa.
Aiheesta muualla

Kuvia tai muita tiedostoja aiheesta Vikram Wikimedia Commonsissa
Vikram Internet Movie Databasessa. (englanniksi)
Vacuum

Vacuum
Vacuum on ruotsalainen elektronista pop-musiikkia esittävä yhtye. Vacuumin perustivat vuonna 1994 Army of Loversin nokkamies Alexander Bard sekä tuottaja-säveltäjä Anders Wollbeck, joka toimi Vacuumin myöhemmässä historiassa vain taustavoimana.
Vuosina 1994-1996 kaksikko kirjoitti useita Vacuumin debyyttilevylle päätyneitä raitoja. Army of Loversin hajottua syksyllä 1996 Bard alkoi etsiä osaavia muusikkoja uuteen yhtyeeseensä. Seycamore Leaves -yhtyeessä vokalistina toimineen Mattias Lindblomin Bard löysi ensimmäisenä. 15 vuotta syntetisaattoria soittaneen Marina Schjiptjenkon Alexander löysi viimeisenä Page-yhtyeestä.
Levytyssopimus ja debyyttialbumi

Vacuum solmi levytyssopimuksen Stockholm Recordsin kanssa loppuvuodesta 1996, ja ensimmäinen single "I Breathe" julkaistiin tammikuussa 1997. Se nousi kansainväliseksi hitiksi ja sen musiikkivideo äänestettiin monissa maissa vuoden 1997 parhaaksi[lähde? ]. Single myi kultaa monissa Euroopan maissa saavuttaen kärkisijan mm. Venäjällä, Ukrainassa ja Italiassa[lähde? ]. Vacuum esiintyi eri puolilla Eurooppaa promotoimassa keväällä 1997 julkaistavaa debyyttialbumiaan The Plutonium Cathedral, joka sai lähes jokaisessa mediassa loistavat arvostelut[lähde? ]. Toinen single "Pride in My Religion" oli kaukana ensimmäisen singlen massiivisesta menestyksestä. Kolmas ja viimeinen single "Science of the Sacred" julkaistiin syksyllä 1997.
Toinen albumi ja piratismin vaikutus

Toinen albumi Seance at the Chaebol julkaistiin syksyllä 1998 ainoastaan Venäjällä[lähde? ].
Toisella albumilla Vacuum kohtasi myös piratismin haitat. Yhtye esiintyi Baltian maissa festivaaleilla ja oli yllättynyt, miten suuressa suosiossa se oli, vaikka levymyynti oli ollut näissä maissa erittäin heikko. Vacuum oli myynyt levyjä Baltiassa vain muutamia satoja kappaleita. Piraattiversioina Vacuumin levyjä oli myyty kuitenkin yli 8 miljoonaa. Yleensä piraattilevyt maksavat 2-5 euroa, eli Vacuum menetti piratismin takia yli 28 miljoonaa euroa.[lähde? ]
Bardin lähtö sekä ongelmat levy-yhtiön kanssa

Vuonna 1999 Alexander Bard lähti Vacuumista keskittyäkseen uuden Alcazar-yhtyeen debyyttilevyn tuottamiseen ja kirjoittamiseen. Samana vuonna Vacuumilla tuli myös erimielisyyksiä levy-yhtiönsä kanssa, joten heidät potkittiin pois Stockholm Recordsista.
Paluu ja uusi levy-yhtiö

Vuonna 2002 Vacuum julkaisi uuden singlen "Starting (Where the Story Ended)" Subspace-levy-yhtiön kautta. Seance at the Chaebol -albumi julkaistiin kansainvälisesti nimellä Culture of Night. Se sisältää kaikki toisen albumin kappaleet ja kolme uutta kappaletta. Vuonna 2004 myös Marina Schjiptjenko jätti Vacuumin liittyäkseen Alexander Bardin uuteen yhtyeeseen Bodies Without Organs.
Mattias Lindblom julkaisi uuden Your Whole Life Is Leading up to This albumin Vacuumin nimellä samana vuonna. Albumi julkaistiin kansainvälisesti vuonna 2007. Sitä seurasi pieni hitti[lähde? ] "They do It". Lindblom on kirjoittanut vuosien saatossa myös kappaleita muille artisteille mm. Tarja Turusen sooloalbumilta löytyvät singlet "I Walk Alone" ja "Die Alive".
Single "Black Angel" julkaistiin kesäkuussa 2011.
Diskografia > Albumit

Your Whole Life Is Leading up to This (2004)
Culture of Night (2000, 2002)
Seance at the Chaebol (1998)
The Plutonium Cathedral (1997)
Diskografia > Singlet

"I Loved You" (2012)
"Black Angels" (2011)
"Know By Now/My Friend Misery" (2008)
"Walk On The Sun" (2007)
"Six Billion Voices" (2006)
"The Void" (2005)
"They Do It" (2004)
"Fools Like Me" (2004)
"Starting (Where the Story Ended)" (2002)
"Icaros" (1999)
"Let the Mountain Come to Me" (1998)
"Tonnes of Attraction" (1998)
"Pride in My Religion" (1997)
"Science Of The Sacred" (1997)
"I Breathe" (1996)
Veikko Linna

Veikko Adolf Lindgren, vuodesta 1955 Linna, (13. tammikuuta 1901 Joroinen – 24. elokuuta 1970 Helsinki) oli suomalainen näyttelijä.
Ura

Veikko Lindgren) syntyi 1901 Joroisissa puuseppä Frans Lindgrenin ja Matilda Hannulan perheeseen. Teini-iässä vuosina 1915–1917 hän kävi Henry Carlssonin balettikoulun.
Linnan näyttelijänura alkoi Turun Työväen Teatterissa vuonna 1919. Sieltä Linna siirtyi Hämeenlinnan Työväen Näyttämölle 1922. Turun uudelleenkiinnityksen jälkeen Linna toimi 1928 Bror Niskan kiertueella ja 1929–1936 näyttelijänä ensin työväenteatterisssa ja sitten Viipurin Kaupunginteatterissa. Linna toimi sitten Varkauden työväenteatterin ja Kuusankosken kansannäyttämöiden johtajana ja 1942–1946 Suomen Filmiteollisuuden kuukausipalkkaisena näyttelijänä. Tämän jälkeen hänet kiinnitettiin Helsingin Kansanteatteriin, jossa Linna työskenteli 1960-luvun loppupuoliskolle asti tehden lukuisia rooleja muun muassa näytelmissä Rikhard III ja Sanny Kortmanin koulu.
Helsingin Sanomien Sole Uexküll luonnehti Veikko Linnan Helsingin-kauden suorituksia usein ”kansanomaisen linjan luonnetehtäviksi”, pikkurooleissakin aidoiksi ja pesunkestäviksi.
Linnan ensimmäinen elokuvarooli oli Moision isäntä elokuvassa Laulu tulipunaisesta kukasta. Linna ei urallaan saanut pääosia eikä romanttisia sankareita näyteltäväkseen, ehkä pyknisen ulkomuotonsa tai myöhään alkaneen elokuvauransa takia, mutta hän raivasi tietään luonnerooleissa. Linnan tehtävänä oli yleensä jämerien, jääräpäisten isäntämiesten ja demokraattisessa asemassa olevien kansanjohtajien tulkitseminen. Linna muistetaan muun muassa rooleistaan useissa 1950-luvun rillumarei-elokuvissa sekä rooleistaan Pekka ja Pätkä -elokuvissa.
Linna nähtiin kaikkiaan lähes 120 elokuvatehtävässä vuosina 1938–1962. Hän esiintyi myös muutamissa Radioteatterin kuunnelmissa ja televisiotuotannoissa. Linna toimi myös järjestäjänä muutamissa 1940-luvun elokuvissa. Hän kuoli 69 vuoden ikäisenä vuonna 1970.
Perhe

Linnan vaimo oli tarpeistonhoitaja-näyttelijä Katri Linna (o.s. Jaakkola), ja tytär on näyttelijä Marjatta Linna.
Valikoitu filmografia

Laulu tulipunaisesta kukasta (1938)
Seitsemän veljestä (1939)
Lapatossu ja Vinski Olympia-kuumeessa (1939)
Kersantilleko Emma nauroi? (1940)
Suomisen Ollin tempaus (1942)
Rantasuon raatajat (1942)
Keinumorsian (1943)
Yrjänän emännän synti (1943)
Suomisen taiteilijat (1943)
Tuomari Martta (1943)
Nainen on valttia (1944)
Anja tule kotiin (1944)
Suomisen Olli rakastuu (1944)
Suomisen Olli yllättää (1945)
En ole kreivitär (1945)
Nuoruus sumussa (1946)
Loviisa – Niskavuoren nuori emäntä (1946)
Pikku-Matti maailmalla (1947)
Kalle Aaltosen morsian (1948)
Aaltoska orkaniseeraa (1949)
Kanavan laidalla (1949)
Professori Masa (1950)
Orpopojan valssi (1950)
Rakkaus on nopeampi Piiroisen pässiäkin (1950)
Lakeuksien lukko (1951)
Sadan miekan mies (1951)
Radio tekee murron (1951)
Rovaniemen markkinoilla (1951)
Kipparikvartetti (1952)
On lautalla pienoinen kahvila (1952)
Lännen lokarin veli (1952)
Se alkoi sateessa (1953)
Lentävä kalakukko (1953)
Me tulemme taas (1953)
Pekka Puupää kesälaitumilla (1953)
Hilmanpäivät (1954)
Kovanaama (1954)
Taikayö (1954)
Hei, rillumarei! (1954)
Kunnian kukko (1955)
Pekka ja Pätkä puistotäteinä (1955)
Kiinni on ja pysyy eli Pekan ja Pätkän uusia seikkailuja (1955)
Pekka ja Pätkä pahassa pulassa (1955)
Helunan häämatka (1955)
Juha (1956)
Evakko (1956)
Pekka ja Pätkä ketjukolarissa (1957)
Pekka ja Pätkä salapoliiseina (1957)
Pikku Ilona ja hänen karitsansa (1957)
Risti ja liekki (1957)
Pekka ja Pätkä Suezilla (1958)
Pekka ja Pätkä mestarimaalareina (1959)
Kovaa peliä Pohjolassa (1959)
Yks’ tavallinen Virtanen (1959)
Punainen viiva (1959)
Pekka ja Pätkä neekereinä (1960)
Justus järjestää kaiken (1960)
Isaskar Keturin ihmeelliset seikkailut (1960)
Kertokaa se hänelle... (1961)
Taape tähtenä (1962)
Ihana seikkailu (1962)
Tie pimeään (1962)
Jussi Pussi (1970) (pois leikattu rooli)
Vilander

Vilander on muun muassa seuraavien suomalaisten henkilöiden sukunimi:
Arttu Vilander (s. 1996), pesäpalloilija
Heikki Vilander (s. 1952), nyrkkeilijä
Jukka Vilander (s. 1962), jääkiekkoilija
Kalle Vilander (1873–1918), punakaartilaispäällikkö
Sara Vilander (s. 1981), laulaja, säveltäjä, sanoittaja ja sovittaja
Sirkka Vilander (1927–2014), maastohiihtäjä
Toni Vilander (s. 1980), moottoriurheilija
Väinö Vähäkallio, vuoteen 1905 Vilander (1886–1959), arkkitehti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Viljam Johansson

Frans William "Viljam" Johansson (18. huhtikuuta 1887 Turku – 8. elokuuta 1931 Schenectady, New Yorkin osavaltio, Yhdysvallat) oli suomalainen kestävyysjuoksija. Hän edusti Turun Urheiluliittoa ja oli pituudeltaan 179 cm.
Johansson juoksi 10 000 metrin Suomen ennätyksen 33.53,6 Turussa 20. syyskuuta 1908. Hän voitti Suomen-mestaruuden 1 500 metrillä Helsingissä 1909 ajalla 4.24,8. Hän juoksi 5 000 metrin Suomen ennätyksen 16.02,0 Tampereella 7. elokuuta 1909.
Johansson sijoittui Tukholman olympialaisissa 1912 maastojuoksussa 11:nneksi. Suomi sai joukkuekilpailussa hopeaa, mutta tuloksiin laskettiin vain joukkueen kolmen parhaan juoksijan tulokset. Johansson oli viidenneksi paras suomalainen, eikä saanut mitalia. 5 000 metrillä hän selviytyi loppukilpailuun, muttei osallistunut siihen. Hän oli mukana myös 3 000 metrin joukkuejuoksussa, jossa Suomi karsiutui loppukilpailusta.
Henkilökohtaiset ennätykset

| Laji | Aika | Paikka | Päivä |
| --- | --- | --- | --- |
| 1 500 m | 4.16,7 | Turku | 30. kesäkuuta 1912 |
| 3 000 m | 8.57,2 | Tukholma | 12. heinäkuuta 1912 |
| 5 000 m | 15.31,4 | Tukholma | 9. heinäkuuta 1912 |
| 10 000 m | 33.27,0 | Turku | 10. kesäkuuta 1909 |
| Tunninjuoksu | 16 567 m | Turku | 30. syyskuuta 1907 |
| Maraton | 2.54.23 | Viipuri | 21. kesäkuuta 1908 |
Vikingskipet

| Vikingskipet |
| --- | --- |
 Vikingskipet
Rakennuksen tiedot
Sijainti:   Hamar
Koordinaatit:  60.4735°N, 11.0559°E
Avattu:  19. joulukuuta 1992
Omistaja:  Hamarin kaupunki
Kenttä:  22 000 m²
Kustannukset:  228 millioner kr. (1992)
Arkkitehti:  Biong & Biong / Niels Torp A.S
Käyttäjät
 Hamar IL (pikaluistelijat), NIL Bandy (jääpallo) 
Katsojakapasiteetti
 10.600 (Urheilutapahtumat) 20.000 (Konserit) 
Lisää rakennusartikkeleitaArkkitehtuurin teemasivulla
Vikingskipet (suom. viikinkilaiva), virallisesti Hamar Olympiske Anlegg, on pikaluistelu- ja jääpallohalli Hamarissa, Norjassa.
Halli rakennettiin vuonna 1993 seuraavana vuonna käytyjä Lillehammerin talviolympialaisia varten. Olympiapikaluisteluitten lisäksi hallissa käytiin muun muassa 1993 jääpallon MM-turnaus ja samana vuonna ratapyöräilyn MM-kisat sekä yleisluistelijoiden MM-kilpailut. Hallissa on järjestetty lukuisia pikaluistelun arvokilpailuja, viimeisimpänä vuoden 2013 yleisluistelijoiden MM-kilpailut ja 2014 EM-kilpailut. Hallia käytetään myös muun muassa curlingin peluuseen ja jalkapalloiluun sekä konserttien järjestämiseen.
Halli on 250 metriä pitkä ja 110 metriä leveä. Korkeimmasta kohdastaan 36 metriä korkea.
Hallissa järjestetyt pikaluistelun arvokilpailut

1993: Miesten yleisluistelun MM-kilpailut
1994: EM-kilpailut
1994: Talviolympialaisten 1994 pikaluistelu
1996: Matkakohtaiset MM-kilpailut
1997: Sprintti-MM-kilpailut
1999: Yleisluistelun MM-kilpailut
2000: EM-kilpailut
2002: Sprintti-MM-kilpailut
2004: Yleisluistelun MM-kilpailut
2006: EM-kilpailut
2007: Sprintti-MM-kilpailut
2009: Yleisluistelijoiden MM-kilpailut
2010: EM-kilpailut
2013: Yleisluistelijoiden MM-kilpailut
2014: EM-kilpailut
Luistelumatkojen ennätykset - naiset ja miehet

Päivitetty 14. helmikuuta 2015
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Luistinratojen ennätykset ml. Hamar
Profiilikuva Vikingskipet-hallista.